62021CJ0675_INF
Tiesas (septītā palāta) 2023. gada 16. februāra spriedums –
Strong Charon
(lieta C‑675/21) (
1
)
Lūgums sniegt prejudiciālu nolēmumu – Sociālā politika – Uzņēmumu pāreja – Darba ņēmēju tiesību aizsardzība – Direktīva 2001/23/EK – Piemērošanas joma – Īpašumtiesību saņēmēja atteikums atzīt darba līguma pāreju – Jēdziens “īpašumtiesību pāreja” – Jēdziens “ekonomiska vienība” – Līgumiskas saiknes neesamība starp personu, kas nodod īpašumtiesības, un īpašumtiesību saņēmēju
1.
Sociālā politika – Tiesību aktu tuvināšana – Uzņēmumu pāreja – Darba ņēmēju tiesību aizsardzība – Direktīva 2001/23 – Piemērošanas joma – Pāreja – Jēdziens – Kritēriji – Līgumiskas saiknes neesamība starp personu, kas nodod īpašumtiesības, un īpašumtiesību saņēmēju – Ietekmes neesamība
(Padomes Direktīvas 2001/23 1. panta 1. punkta b) apakšpunkts)
(skat. 42., 43. un 45. punktu un rezolutīvās daļas 1) punktu)
2.
Sociālā politika – Tiesību aktu tuvināšana – Uzņēmumu pāreja – Darba ņēmēju tiesību aizsardzība – Direktīva 2001/23 – Piemērošanas joma – Uzraudzības pakalpojumu uzņēmums, kuru klients šo pašu pakalpojumu sniegšanas mērķiem aizstāj ar kādu jaunu uzņēmumu – Situācija, kurā pēdējais minētais uzņēmums ir pārņēmis gaužām mazu skaitu no pirmā uzņēmuma darbiniekiem – Pārņemtie darbinieki, kuriem nav īpašu prasmju un zināšanu, kas nepieciešamas šā klienta apkalpošanai – Ķermeniskas vai bezķermeniskas mantas nepārņemšana – Izslēgšana
(Padomes Direktīvas 2001/23 3. apsvērums un 1. panta 1. punkts)
(skat. 47.– 58. punktu un rezolutīvās daļas 2) punktu)
Rezolutīvā daļa
1)
Padomes Direktīva 2001/23/EK (2001. gada 12. marts) par dalībvalstu tiesību aktu tuvināšanu attiecībā uz darbinieku tiesību aizsardzību uzņēmumu, uzņēmējsabiedrību vai uzņēmumu vai uzņēmējsabiedrību daļu īpašnieka maiņas gadījumā
ir jāinterpretē tādējādi, ka
apstāklim, ka starp personu, kas nodod uzņēmuma, uzņēmējsabiedrības vai uzņēmuma vai uzņēmējsabiedrības daļas īpašumtiesības, un šo īpašumtiesību saņēmēju nav līgumiskas saiknes, nav nozīmes, vērtējot, vai ir konstatējama īpašumtiesības pārejas esamība šīs direktīvas izpratnē.
2)
Direktīvas 2001/23 1. panta 1. punkts
ir jāinterpretē tādējādi, ka
šīs direktīvas piemērošanas jomā nevar ietilpt situācija, kurā pakalpojumu uzņēmumu, kurš kāda sava klienta vajadzībām darbam pie šā klienta ir norīkojis vairāku savu darbinieku brigādi, šis klients šo pašu pakalpojumu saņemšanas mērķiem aizstāj ar kādu jaunu pakalpojumu uzņēmumu un, pirmkārt, šis jaunais uzņēmums pārņem tikai gaužām mazu skaitu no šajā brigādē ietilpušajiem darbiniekiem, un pārņemtajiem darbiniekiem nav īpašu prasmju un zināšanu, kas nepieciešamas šā klienta apkalpošanai, un, otrkārt, jaunais pakalpojumu sniedzējs nav pārņēmis ķermenisku vai bezķermenisku mantu, kas vajadzīga šo pakalpojumu turpinātībai.
(
1
)	OV C 148, 4.4.2022.